《次韵王起宗勉为高子明绘松岩图》
元代·方回

松下客携琴，岩中人读书。
声气相应求，妙写人画图。
洒落真意相，冷淡閒工夫。
体中脱不佳，明窗时自娱。
谁方策龙骧，万里{薾艹换竹}云衢。
卿自用卿法，未用轻贤愚。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。